แอ๊บว่าผมหนา เปลี่ยนวิธีการดูแลผม
ถึงคุณจะไม่สามารถควบคุมพันธุกรรมได้ คุณสามารถหลอกตาคนให้เชื่อว่าผมคุณหนาได้ ปรึกษาช่างผมดูว่าจะตัดผมทรงไหนดีเพื่อที่ผมจะได้ดูหนาและมีมิติ   ซอยไล่ระดับผมเพื่อที่ผมจะได้ดูหนา โดยเฉพาะถ้าคุณมีผมตรง ถ้ากล้าพอ ลองตัดผมม้าดู ความแตกต่างของผมม้ากับผมส่วนที่เหลือจะทำให้ผมคุณดูยาวกว่าเดิม เล็มปลายผม เมื่อผมตรงปลายกระดก ผมจะดูบางและไม่แข็งแรง ดังนั้น เล็มปลายผมให้เท่ากันอยู่เสมอ ผมของคุณจะได้ดูสุขภาพดีและมีชีวิตชีวา ผมจะได้ไม่แตกปลายด้วย ดูแลผมให้ดูดีเหมือนเพิ่งออกมาจากร้านเสมอด้วยการเล็มปลายผมทุกๆ 6-8 สัปดาห์นะ ทำไฮไลท์เพื่อที่ผมจะได้ดูมีมิติและหนาขึ้น อย่างไรก็ตาม การกัดสีมากเกินไปอาจทำให้ผมแห้งแตกได้ ดังนั้น เลือกสีที่ใกล้เคียงกันสีผมจริงไว้นะ ถ้าคุณยังไม่พร้อมควักเงินเพื่อต่อผมแบบเต็มรูปแบบ ลองซื้อผมต่อแบบคลิปหนีบมาสิ ผมต่อแบบนี้ราคาถูกกว่ากันเยอะเลย (ถึงจะดูไม่เหมือนผมจริงเท่าก็เถอะ) แถมยังหาซื้อได้ตามร้านขายอุปกรณ์เสริมสวยในท้องถิ่นอีกด้วย เลือกผมต่อที่มีสีและลักษณะผมใกล้เคียงกับคุณและนำมาหนีบผมทุกวันเพื่อที่คุณได้ดูผมเยอะขึ้น การดูแลผมให้สะอาดอยู่เสมอน่ะถูกแล้ว แต่ถ้าคุณสระผมบ่อยเกินไปเพื่อที่ผมจะได้สะอาด สุดท้ายแล้ว ผมคุณอาจจะบางแทน การสระผมแต่ละครั้งจะไปชะล้างสารบำรุงผมที่หนังศีรษะจนทำให้ผมเปราะบางและแตกแห้ง ดังนั้น แทนที่จะสระผมทุกวัน คุณควรสระผมแค่ 1-2 ครั้งต่อสัปดาห์เท่านั้น   ซื้อแชมพูแบบดรายมาใช้ในช่วงที่เว้นจากการสระผมเพื่อที่ผมของคุณจะได้สะอาดอยู่เสมอ ใช้ครีมนวดผมทุกครั้งที่สระผมเพื่อฟื้นฟูความชุ่มชื้น แชมพูและครีมนวดผมส่วนมากมีสารทำความสะอาดฤทธิ์รุนแรงที่ทำให้ผมแตกและแห้ง ดังนั้น นอกจากจะสระผมให้น้อยลงแล้ว คุณควรเลือกใช้แชมพูที่ปราศจากสารซัลเฟตด้วย พยายามใช้ผลิตภัณฑ์ที่มีส่วนประกอบออแกนิกหรือมาจากธรรมชาติให้มากที่สุดนะ อุปกรณ์ที่ให้ความร้อนทั้งหลายจะทำให้ปลายผมไหม้ซึ่งทำให้ผมแตกปลายและทรุดโทรม ดังนั้น พยายามหลีกเลี่ยงไดร์เป่าผม เหล็กหนีบผม หรือที่ม้วนผมหากทำได้ พยายามใช้อุปกรณ์เหล่านี้แค่สัปดาห์ละหนึ่งครั้งพอ   หากเป็นไปได้ ปล่อยให้ผมแห้งเอง ใช้พวกอุปกรณ์แต่งผมต่างๆ เฉพาะในโอกาสสำคัญเท่านั้น หากคุณไม่ชอบผมตัวเองเวลาที่ปล่อยให้แห้งตามธรรมชาติ ชโลมผลิตภัณฑ์ป้องกันผมชี้ฟูขณะผมเปียก ผมของคุณจะได้ตรงสลวยตอนแห้ง ถ้าคุณต้องใช้อุปกรณ์จัดแต่งทรงผมเป็นประจำ ชโลมผลิตภัณฑ์ป้องกันความร้อน เช่น น้ำมันอาร์แกน ลงบนผมก่อนที่จะจัดแต่งทรงผมนะ ใครๆ ก็ชอบทำสีผม แต่สีย้อมผมและสารเคมีอื่นๆ อาจทำให้ผมแห้ง ยิ่งใช้ร่วมกับเครื่องมือที่ให้ความร้อน ผมของคุณอาจจะเสียหายรุนแรงเลยก็ได้นะ ดังนั้น หลีกเลี่ยงไม่ทำสีผมโดยใช้สารเคมีแรงๆ โดยหันไปใช้ผลิตภัณฑ์ย้อมผมจากธรรมชาติหรือลองใช้สีย้อมผมที่ปราศจากสารเคมีดู อย่างของยี่ห้อแมนิคแพนิคก็โอเคนะ การแปรงผมเป็นประจำนั้นดีต่อสุขภาพผมโดยรวมเพราะจะช่วยให้น้ำมันที่หนังศีรษะสร้างขึ้นตามธรรมชาติกระจายไปจนจรดปลายผมและช่วยทำให้ผมของคุณแข็งแรงขึ้น อย่างไรก็ตาม การแปรงผมอย่างผิดวิธีอาจทำลายเส้นผมได้ คุณควรใช้หวีพลาสติกซี่ห่างเพื่อแปรงผมแทนที่จะใช้แปรงขนสัตว์ทรงกลมหรือแบนนะ   หลีกเลี่ยงไม่แปรงผมขณะผมเปียกเพราะผมของคุณจะเปราะบางและแตกง่ายที่สุดในช่วงนี้ พยายามแปรงผมให้ได้วันละครั้งเพื่อกระจายน้ำมันในผมและกระตุ้นการทำงานของหนังศีรษะ
เปลี่ยนทรงผม. ย้อมสีผมเพื่อให้ผมดูมีมิติ. ซื้อผมต่อแบบคลิปหนีบ. สระผมให้น้อยลง. เลือกใช้ผลิตภัณฑ์จากธรรมชาติ. หลีกเลี่ยงไม่ใช้อุปกรณ์ที่ให้ความร้อน. หลีกเลี่ยงไม่ย้อมผมด้วยสารเคมีแรงๆ. แปรงผมให้ถูกวิธี.
https://www.wikihow.com/Make-Your-Hair-Thicker https://www.wikihow.com/Make-Your-Hair-Thicker
Faking Thicker Hair Taking Care of Your Hair